Den Vest-Sjællandske Avis, 1830-06-22
Saasnart den unge Prins var traadt ud af den spæde Barndoms Alder, og ikke meere trængte til qvindelig Pleie, saa overdrog man meget lærde Mænd at sørge for hans videre Dannelse; men som ved deres overdrevne Strenghed ikke gjorde hans Ungdomstid til den behageligste i hans Liv. Den ne ildeberegnede overdrevne Strenghed hvormed man behandlede ham ved enhver Leilighed endog den ubetydeligste, den næsten klosterlige Eensomhed hvori han blev holdet, maae det vel allene tilskrives, at Prinsen ved at træde ind i den modnere Ynglingsalder og da han saae sig befriet fra en saa ubehagelig Tvang, forfaldt til mange ungdommtlige Overilelser, og flere Ubehageligheder som mødte ham, vare heller ikke skikkede til at sætte Grændser for hans opblussende Ungdomskraft. Hans første Opdrager var Dr. Markham, der siden blev Ærkebiskop i York, og Dr. Jackson. J deres Sted kom i 1776 Dr. Hurd, Biskop af Vortester og Hr. Arnold, Curator for St. Johns Collegiet i Cambringe; men efter at Prinsen havde med sit 21de Aar opnaaet sin Myndighedsalder, og hans Fader havde udnævnet ham til Prins af Wales, saa blev han befriet for deres videre Opsyn. En Konge af Englands Søn bliver myndig naar han er 21 Aar gammel, men døer Kongen tidligere saa bliver hans Efterfølger myndig naar han er 18 Aar gammel. Kongens ældste Søn er født Hertug af Cornvall og Greve af Chester; i Skotland Hertug af Rothsay og Baron af Ren frem; i Jrland Greve af Carrick, med det Rettigheder og Jndkomster, som høre til disse Poster først ved et Kongeligt Patent bliver han udnævnet til Prins af Wales. De yngre Prinser erholde deres Værdigheder af Faderen. Kronprinsen maae aldrig forlade Riget uden i Spidsen for sin Armee. Da han var bleven udnævnet til Prins af Wales, saa bevilgede Parlamentet ham foruden 60000 Pd. St. til hans første Establissement, en aarlig Jndtægt af 50,000 Pd.; men da dette kun var Halvdelen af den Sum, som fordum var bevilget en Prins af Wales, saa saae han sig nødt til at optage betydelige Laan, saa at hans Gield be løb sig, 3 Aar efterat han var bleven myndig, til 2,300,000 Pd. St. Den 11te Novbr. 1783 tog han første Gang Plads i Parlamentet, hvor han tog den berømte Forls Partie, og omgikkedes meget med ham, ligesom med Sheridan og Burke (ligeledes berømte Parlamentstalere). Endnu fortroligere vare hans Forbindelser med Lord Moira (siden Generalgouverneur i Ostindien), Lorderne Hugh og Seymour, og Contreadmiral Payne. Prinsen undertrykte vel snart en heftig Lidenskab, som fængslede ham til den daværende Mistriz Robinson; men hans ungdommelige Jld trak ham kort efter hen til en smuk EnkeMistriz Fitzherbert, som hørte til en anseelig katholsk Jrlandsk Familie, med hvilken han stod endnu i en nøiere Forbindelse. Man sagde at han havde hemmelig formælet sig med hende; hvilket dog var ugyldigt uden Kongens eller Parlamentets Samtykke. Dette foraarsagede imidlertid en Misforstaaelse imellem ham og hans Fader, som havde til Følge, at Kongen i Aaret 1786 afslog hans Bøn om at betale hans Gield. Prinsen solgte nu endeel af sin Eiendom, og overlod sine Creditorer 40000 aarlig af sine Jndtægter indtil endelig Parlamentet bevilgede ham en Pengesum af 160,000 Pd. og et aarlig Tillæg af 10,000. (Naar man betragter hans Ansigt, saaledes som han er tegnet i hans yngre Aar, saa maae man tilstaae, at det er meget juvialt).